CELEX: 32021D1407
Language: hr
Date: 2021-08-26 00:00:00
Title: Provedbena odluka Komisije (EU) 2021/1407 оd 26. kolovoza 2021. o izmjeni Provedbene odluke (EU) 2019/919 u pogledu usklađenih normi za vatrootporne savitljive cijevi za gorivo, savitljive cijevi za gorivo neotporne na vatru, oplatne ventile i prolaze, komponente sustava goriva, sustava ulja i elektrouređaja ovješene na ugrađene dizelske motore te kormilarska kola

27.8.2021   
               
               
                  HR
               
               
                  Službeni list Europske unije
               
               
                  L 303/8
               
            
         PROVEDBENA ODLUKA KOMISIJE (EU) 2021/1407
         оd 26. kolovoza 2021.
         o izmjeni Provedbene odluke (EU) 2019/919 u pogledu usklađenih normi za vatrootporne savitljive cijevi za gorivo, savitljive cijevi za gorivo neotporne na vatru, oplatne ventile i prolaze, komponente sustava goriva, sustava ulja i elektrouređaja ovješene na ugrađene dizelske motore te kormilarska kola
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 14. Direktive 2013/53/EU Europskog parlamenta i Vijeća (2) smatra se da su proizvodi koji su u skladu s usklađenim normama ili njihovim dijelovima na koje su upućivanja objavljena u Službenom listu Europske unije ujedno u skladu sa zahtjevima obuhvaćenima tim normama ili njihovim dijelovima, utvrđenima u članku 4. stavku 1. i Prilogu I. Direktivi 2013/53/EU.
                  
               
                     (2)
                  
                  
                     Provedbenom odlukom Komisije C(2015) 8736 (3) Komisija je Europskom odboru za normizaciju (CEN) i Europskom odboru za elektrotehničku normizaciju (Cenelec) uputila zahtjev za izradu i reviziju usklađenih normi za potrebe Direktive 2013/53/EU o strožim bitnim zahtjevima iz članka 4. stavka 1. Direktive 2013/53/EU i Priloga I. toj direktivi u odnosu na Direktivu 94/25/EZ Europskog parlamenta i Vijeća (4) koja je stavljena izvan snage.
                  
               
                     (3)
                  
                  
                     U Provedbenoj odluci C(2015) 8736 zatraženo je od CEN-a i Ceneleca i da revidiraju norme na koje su upućivanja objavljena u Komunikaciji Komisije 2015/C 087/01 (5).
                  
               
                     (4)
                  
                  
                     CEN je na temelju zahtjeva iz Provedbene odluke C(2015) 8736 izmijenio sljedeće usklađene norme na koje su upućivanja objavljena u Provedbenoj odluci Komisije (EU) 2019/919 (6): EN ISO 7840:2018 o vatrootpornim savitljivim cijevima za gorivo, EN ISO 8469:2018 o savitljivim cijevima za gorivo neotpornima na vatru, usklađene norme EN ISO 9093-1:2018 i EN ISO 9093-2:2018 o oplatnim ventilima i prolazima, te EN ISO 16147:2017 o komponentama sustava goriva i elektrouređaja ovješenima na ugrađene dizelske motore. Rezultat je donošenje sljedećih usklađenih normi: EN ISO 7840:2021, EN ISO 8469:2021, EN ISO 9093:2021 i EN ISO 16147:2021.
                  
               
                     (5)
                  
                  
                     CEN je na temelju zahtjeva iz Provedbene odluke C(2015) 8736 izradio i nacrt nove usklađene norme EN ISO 23411:2021 za kormilarska kola.
                  
               
                     (6)
                  
                  
                     Komisija je zajedno s CEN-om ocijenila jesu li norme koje je izradio odnosno revidirao CEN u skladu sa zahtjevom iz Provedbene odluke C(2015) 8736.
                  
               
                     (7)
                  
                  
                     Normom EN ISO 7840:2021 utvrđuju se opći zahtjevi i fizička ispitivanja za vatrootporne savitljive cijevi za gorivo za opskrbu benzinom ili mješavinom benzina i etanola te dizelskim gorivom ili mješavinom dizela i metilnih estera masnih kiselina (FAME), konstruirane za radni tlak ne veći od 0,34 MPa za cijevi unutarnjeg promjera do i uključivo 10 mm te 0,25 MPa za cijevi unutarnjeg promjera do 63 mm, koje se koriste na malim plovilima.
                  
               
                     (8)
                  
                  
                     Normom EN ISO 8469:2021 utvrđuju se opći zahtjevi i fizička ispitivanja za savitljive cijevi za gorivo neotporne na vatru za opskrbu benzinom ili mješavinom benzina i etanola te dizelskim gorivom ili mješavinom dizela i metilnih estera masnih kiselina (FAME), konstruirane za radni tlak ne veći od 0,34 MPa za cijevi unutarnjeg promjera do i uključivo 10 mm te 0,25 MPa za cijevi unutarnjeg promjera do 63 mm, koje se koriste na malim plovilima duljine do 24 m.
                  
               
                     (9)
                  
                  
                     Normom EN ISO 9093:2021 utvrđuju se zahtjevi za oplatne prolaze, oplatne ventile, priključke crijeva, pripadajuću opremu i njihovu ugradnju u mala plovila duljine do 24 m.
                  
               
                     (10)
                  
                  
                     Normom EN ISO 16147:2021 utvrđuju se zahtjevi za projektiranje i ugradnju komponenti sustava goriva, sustava ulja i elektrouređaja ovješenih na ugrađene dizelske motore, kako bi se što više smanjilo curenje goriva, opasnost od električnog udara i/ili opasnost od požara na malim plovilima duljine do 24 m.
                  
               
                     (11)
                  
                  
                     Normom EN ISO 23411:2021 utvrđuju se konstrukcijski i ispitni zahtjevi za kormilarska kola za mala plovila duljine do 24 m.
                  
               
                     (12)
                  
                  
                     Norme EN ISO 7840:2021, EN ISO 8469:2021, EN ISO 9093:2021, EN ISO 16147:2021 i EN ISO 23411:2021 ispunjavaju zahtjeve koji se njima nastoje obuhvatiti i koji su utvrđeni u članku 4. stavku 1. Direktive 2013/53/EU te u dijelu A Priloga I. toj direktivi. Stoga je upućivanja na te norme primjereno objaviti u Službenom listu Europske unije.
                  
               
                     (13)
                  
                  
                     Norma EN ISO 7840:2021 zamjenjuje normu EN ISO 7840:2018. Norma EN ISO 8469:2021 zamjenjuje normu EN ISO 8469:2018. Norma EN ISO 9093:2021 zamjenjuje norme EN ISO 9093-1:2018 i EN ISO 9093-2:2018. Norma EN ISO 16147:2021 zamjenjuje normu EN ISO 16147:2017. Norma EN ISO 23411:2021 zamjenjuje norme EN ISO 9775:2017 i EN ISO 15652:2017 objavljene u Komunikaciji Komisije 2018/C 209/05 (7).
                  
               
                     (14)
                  
                  
                     Stoga je iz Službenog lista Europske unije (8) potrebno povući upućivanja na norme EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 i EN ISO 16147:2017.
                  
               
                     (15)
                  
                  
                     Kako bi se proizvođačima dalo dovoljno vremena za prilagodbu svojih proizvoda revidiranim verzijama usklađenih normi EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 i EN ISO 16147:2017, potrebno je odgoditi povlačenje upućivanja na te norme.
                  
               
                     (16)
                  
                  
                     U Prilogu I. Provedbenoj odluci (EU) 2019/919 navode se upućivanja na usklađene norme sastavljene za potrebe Direktive 2013/53/EU. Upućivanja na usklađene norme EN ISO 7840:2021, EN ISO 8469:2021, EN ISO 9093:2021, EN ISO 16147:2021 i EN ISO 23411:2021 trebalo bi uvrstiti u taj prilog. Upućivanja na usklađene norme EN ISO 7840:2018, EN ISO 8469:2018, EN ISO 9093-1:2018 i EN ISO 9093-2:2018 trebalo bi izbrisati iz tog priloga.
                  
               
                     (17)
                  
                  
                     U Prilogu II. Provedbenoj odluci (EU) 2019/919 navode se upućivanja na usklađene norme sastavljene za potrebe Direktive 2013/53/EU koja se povlače iz Službenog lista Europske unije. Upućivanja na usklađene norme EN ISO 9775:2017, EN ISO 15652:2017 i EN ISO 16147:2017 trebalo bi uvrstiti u taj prilog.
                  
               
                     (18)
                  
                  
                     Provedbenu odluku (EU) 2019/919 trebalo bi stoga na odgovarajući način izmijeniti.
                  
               
                     (19)
                  
                  
                     Sukladnost s usklađenom normom stvara pretpostavku sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2019/919 mijenja se kako slijedi:
            
                        (1)
                     
                     
                        Prilog I. mijenja se u skladu s Prilogom I. ovoj Odluci;
                     
                  
                        (2)
                     
                     
                        Prilog II. mijenja se u skladu s Prilogom II. ovoj Odluci.
                     
                  
         
            Članak 2.
            Ova Odluka stupa na snagu na dan objave u Službenom listu Europske unije.
            Točka 2. Priloga I. primjenjuje se od 27. veljače 2023.
         
         
            Sastavljeno u Bruxellesu 26. kolovoza 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (SL L 354, 28.12.2013., str. 90.).
         
            (3)  Provedbena odluka Komisije C(2015) 8736 od 15. prosinca 2015. o zahtjevu za normizaciju poslanom Europskom odboru za normizaciju i Europskom odboru za elektrotehničku normizaciju u pogledu rekreacijskih plovila i osobnih plovila na vodomlazni pogon radi potpore Direktivi 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive 94/25/EZ (još nije objavljeno u Službenom listu).
         
            (4)  Direktiva 94/25/EZ Europskog parlamenta i Vijeća od 16. lipnja 1994. o usklađivanju zakona i drugih propisa država članica u vezi s rekreacijskim plovilima (SL L 164, 30.6.1994., str. 15.).
         
            (5)  Komunikacija Komisije u okviru provedbe Direktive 94/25/EZ Europskog parlamenta i Vijeća od 16. lipnja 1994. o usklađivanju zakona, propisa i administrativnih odredbi država članica u vezi s rekreacijskim plovilima (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 87, 13.3.2015., str. 1.).
         
            (6)  Provedbena odluka Komisije (EU) 2019/919 оd 4. lipnja 2019. o usklađenim normama za rekreacijska plovila i osobna plovila na vodomlazni pogon izrađenima za potrebe Direktive 2013/53/EU Europskog parlamenta i Vijeća (SL L 146, 5.6.2019., str. 106.).
         
            (7)  Komunikacija Komisije u okviru provedbe Direktive 2013/53/EU Europskog parlamenta i Vijeća od 20. studenoga 2013. o rekreacijskim plovilima i osobnim plovilima na vodomlazni pogon i o stavljanju izvan snage Direktive Vijeća 94/25/EZ (Objava naslova usklađenih normi i upućivanja na njih u okviru zakonodavstva Unije o usklađivanju) (SL C 209, 15.6.2018., str. 137.).
         
            (8)  SL C 209, 15.6.2018., str. 137.
         
      
      
         
            PRILOG I.
            Prilog I. Provedbenoj odluci (EU) 2019/919 mijenja se kako slijedi:
            
                        (1)
                     
                     
                        dodaju se sljedeći unosi:
                        
                                    
                                       Br.
                                    
                                 
                                 
                                    
                                       Upućivanje na normu
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Mala plovila – Vatrootporne savitljive cijevi za gorivo
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Mala plovila – Savitljive cijevi za gorivo neotporne na vatru
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Mala plovila – Oplatni ventili i prolazi
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Mala plovila – Ugrađeni dizelski motori – Komponente sustava goriva, sustava ulja i elektrouređaja ovješene na motor
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Mala plovila – Kormilarska kola”;
                                 
                              
                  
                        (2)
                     
                     
                        unosi br. 5, 6, 9 i 10 brišu se.
                     
                  
      
      
         
            PRILOG II.
            U Prilogu II. Provedbenoj odluci (EU) 2019/919 dodaju se sljedeći unosi:
            
               
                           
                              Br.
                           
                        
                        
                           
                              Upućivanje na normu
                           
                        
                        
                           
                              Datum povlačenja
                           
                        
                     
                           „33.
                        
                        
                           EN ISO 9775:2017
                           Mala plovila – Sustavi daljinskog kormilarenja za izvanbrodske motore snage od 15 kW do 40 kW (ISO 9775:1990)
                        
                        
                           27. veljače 2023.
                        
                     
                           34.
                        
                        
                           EN ISO 15652:2017
                           Mala plovila – Sustavi daljinskog kormilarenja za plovila s ugrađenim motorom i malim vodomlaznim propulzorom (ISO 15652:2003)
                        
                        
                           27. veljače 2023.
                        
                     
                           35.
                        
                        
                           EN ISO 16147:2017
                           Mala plovila – Ugrađeni dizelski motori – Komponente sustava goriva, sustava ulja i elektrouređaja ovješene na motor (ISO 16147:2002, A1:2013)
                        
                        
                           27. veljače 2023.”.